มีอาการเจ็บตรงหน้าอกข้างซ้าย หรือช่วงกลางๆหน้าอกบ่อยมาก เป็นมาเกือบๆ3ปีได้ เวลาเป็นกดไม่เจ็บ จะปวดรามมาที่ไหล่และแขนบางครั้งจะปวดหัวมากและปวดที่ตาทั้ง2ข้างร่วมด้วย แบบนี้จะเป็นโรคอะไรไหม ปล.อายุ14ปี มีเรื่องเครียดบ่อยๆ บางครั้งเครียดจนร้องไห้
สวัสดีค่ะ @อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่ อาจเป็นอาการปวดตึงของกล้ามเนื้อนะคะ ส่วนอาการปวดศีรษะร้าวมาที่ตา อาจเป็นอาการปวดศีรษะแบบเทนชั่นหรือปวดไมเกรนได้นะคะ สามารถรับประทานยาพาราเซตามอลบรรเทาอาการดูได้ค่ะ หากอาการแย่ลงสามารถไปพบแพทย์เพื่อตรวจวินิจฉัยและรับการรักษาอย่างเหมาะสมนะคะ